ખેડા તાલુકાના દેદરડા મુખ્યમથક અને ખેડાથી માત્ર ૪ કિલોમીટર દૂર આવેલું દેદરડા ગામ ગતિશીલ ગુજરાતનું એક માત્ર એવું ગામ છે. જ્યાં વિકાસના નામે મીંડુ છે. દેદરડા ગામ સમરસ ગામ આ વખતે બન્યું છે. સમરસ બનતાં સરકાર તરફથી મળતી ગ્રાન્ટ બે મહિના પહેલા જ મળી. સમરસ ગામ બન્યુ ૨૦૧૬ ત્યારબાદ બે વર્ષ પછી ગ્રાન્ટ મળી હતી. દેદરડાના રોડ આજથી વીસ વર્ષ પહેલા ડામરથી બનાવેલો હતો. ત્યારપછી ક્યારેય આ રોડ બનાવાયો નથી. અત્યારે દેદરડા રોડની હાલત એટલી ખરાબ છે કે, ૪ કિ.મી રોડનું અંતર કાપતા અડધો પોણો કલાક થાય અને રોડ ઉપર મોટા મોટા ખાડા પડી ગયા છે. ગ્રામજનોએ સ્થાનિક ધારાસભ્યને પણ રજૂઆત કરી હોવા છતાં પણ પરિણામ શૂન્ય છે. બીજો પ્રશ્ન પંચાયત ઘર જે પણ જર્જરિત હાલતમાં છે. સીલીંગમાં સળિયા દેખાય છે અને દીવાલોમાં તીરાડો બહાર આવી ગઈ છે. જેથી કોઈ અંદર બેસતુ જ નથી. આગળ ચોમાસુ આવે છે. ત્યારે વરસાદના પાણીમાં પંચાયતના દસ્તાવેજો પણ પલડી જશે. કારણકે ધાબાથી સીધુ પાણી અંદર આવે છે.